《兴利山居》
宋代·李新

江左风流恐未真，南州人物竟成尘。
全家莫恨瘿张丑，四国且成山作邻。
小漏天光浑失热，绿槐树盖始知春。
柴扉昼钥能高枕，一到华胥胜路人。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。